Porterville Hoërskool Agtergrond
Leerder v Jaar
Visie / Misie
Nie Opvoeder Personeel
Die skool se visie is om ‘n inrigting van uitnemendheid te wees waarop ouers, leerders en opvoeders trots kan wees en waar gebalanseerder jongmense ontwikkel word.
Die missie is om te streef daarna om ‘n vooruitstrewende leerorganisasie met ‘n christelike karakter te wees wat toekomsgerigte, relevante onderwys bied aan lewensblye, gedissiplineerde en betrokke leerders (met visie) deur ‘n doelgerigte en werktevrede onderwyskorps met die hulp van ‘n betrokke gemeenskap.
Ons missie kan as volg saamgevat word:
Toekomsgerigte en relevante onderwys;
Lewensblye, gedissiplineerde en betrokke leerders;
Doelgerigte en werktevrede onderwyskorps; en
Die dorp het in 1863 totstand gekom toe Frederick John Owen, een van die oorspronklike 1820 setlaars ‘n gedeelte van sy plaas in erwe opgedeel het.
Tenspyte van die feit dat ons ‘n klein dorpie aan die rant van die Swartland is, is ons tog internasionaal bekend. En dit nogal vir iets heel ongewoons, naamlik die lugstrome teen die Olifantsrivierberg wat ideale omstandighede is vir hangsweef en jaarliks kom honderde geesdriftiges om vanaf ‘n lanseerplatform op die Dasklippas net buite die dorp, dié lugstrome te troef.
Die onderwys het ook ‘n lang en trotse geskiedenis hier by ons. Die eerste staatsondersteunde skool is in Januarie 1870 geopen met 82 leerders en een onderwyser, ‘n mnr. J.V.M. McClean van Caledon.
Ons huidige kompleks is reeds die vierde skoolgebou en is in 1957 voltooi. Op daardie staduim het ons ongeveer 300 leerders en 15 onderwysers gehad. Vandag het ons 510 leerders en 25 opvoeders.
Die skool was aanvanklik ‘n primêre skool, vanaf 1917 ‘n sekondêre skool en drie jaar later ‘n hoërskool. Vandag is ons ‘n gekombineerde skool en bied ‘n tuiste vir leerders vanaf Graad 1 tot Graad 12.
1ste skoolgebou 1870 2de skoolgebou 1894 3de skoolgebou 1911 Huidige skoolgebou 1957
Sedert 1870 het die skool slegs 15 skoolhoofde gehad. Die wie die langste hier was, is mnr. G.F. Pienaar (27 jaar), mnr. H.J. van der Spuy (24 jaar) en dr. G.F. Hugo (20 jaar). Aan die ander kant het mnr. J.H. Neethling (sommige bronne verwys na hom as mnr. J.H. Meiring) slegs 'n paar maande as skoolhoof gedien.
Mnr. J.V.M. McClean
Mnr. G. Bastiaanse
Mnr. J.H. Neethling
Mnr. G.F. Pienaar
Mnr. G.J. Pretorius
Mnr. M.V. Botha
Dr. G.F. Hugo
Mnr. J.J. Vosloo
Mnr. J.D. Slabbert
Mnr. M.J. Hattingh
Mnr. J.N. Joubert
Mnr. F. Breytenbach 2006-2009
Mnr. W. Engelbrecht
Die volgende tabel toon die skool se inskrywings oor die laaste paar dekades.
235 271 506
230 255 485
223 261 484
243 252 494
240 261 501